
Tárgy: Szociális étkezés 2009. évi térítési díja
Előterjesztő: dr Varga Katalin körjegyző

Tisztelt Képviselő-testület!

A 339/2007.(XII.15) Kormányrendelettel módosított 29/1993.(II.17) Személyes gondoskodást nyújtó szociális ellátások térítési díjáról szóló Kormányrendelet alapján az étkeztetés intézményi térítési díja nem haladhatja meg az egy ellátottra jutó szolgáltatási önköltség és a tárgyévi állami hozzájárulás különbségének egy napra jutó összegét. Továbbá a költségvetési törvény alapján differenciált állami hozzájárulás szerint differenciált térítési díjat kell megállapítani.

A szociális étkezés 2008. évi összes költsége Áfa nélkül 693.856 Ft, az egy adagra vetített önköltség összege 540,- Ft. A Magyar Köztársaság 2009. évi költségvetéséről szóló 2008. évi CII. Törvény alapján a szociális étkezés normatív hozzájárulása differenciált összegű, az ellátott 1 főre jutó jövedelme függvényében:









  2008.

 2009.











Ft/fő


- 1 főre jutó jövedelem a nyugdíjminimum 150 % alatt
92.500

91.050


- 150% és 300 % között




82.000

80.700


- 300 % felett






65.000

64.000

A szociális étkezés 2009. évi  térítési díjai mindhárom kategóriában csökkennek. Ennek oka,
hogy a szolgáltató 2008. szeptember 1-től 400 Ft-ról 298 Ft-ra csökkentette a vásárolt élelme-

zés rezsiköltségét, mivel az iskola megszűnését követően az élelmet szállító jármű csak egyszer jön ki Fácánkertbe.

2009. február 1-től a szolgáltató közlése alapján 5,5 %-os norma, és 8,5 %-os rezsi költség emeléssel kerültek kiszámításra az új térítési díjak.
2009. évben 7 főre igényeltük az állami támogatást a 2008. decemberi tényleges étkezők száma alapján. A térítési díj csökkenését követően azonban elképzelhető, hogy nő az étkezést
igénybe vevők létszáma.

Kérem a Képviselő-testületet az előterjesztést tárgyalja meg, és döntsön a térítési díjakról
Fácánkert, 2009-02-10

